ORDIN nr. 2.864/C din 11 decembrie 2024
pentru completarea Normelor privind tarifele de onorarii minimale pentru serviciile prestate de notarii publici, aprobate prin Ordinul ministrului justiției nr. 177/C/2024
EMITENT
MINISTERUL JUSTIȚIEI
Publicat în
MONITORUL OFICIAL nr. 19 din 13 ianuarie 2025
Având în vedere Hotărârea Consiliului Uniunii Naționale a Notarilor Publici din România nr. 46/2024 privind completarea Normelor privind tarifele de onorarii pentru serviciile prestate de notarii publici, aprobate prin Ordinul ministrului justiției nr. 177/C/2024,
în conformitate cu dispozițiile art. 57 alin. (1) lit. d) și ale art. 67 din Legea notarilor publici și a activității notariale nr. 36/1995, republicată, cu modificările și completările ulterioare,
în temeiul art. 13 din Hotărârea Guvernului nr. 592/2024 privind organizarea și funcționarea Ministerului Justiției, cu modificările ulterioare,
ministrul justiției emite următorul ordin:
Articolul I
Normele privind tarifele de onorarii minimale pentru serviciile prestate de notarii publici, aprobate prin Ordinul ministrului justiției nr. 177/C/2024, publicat în Monitorul Oficial al României, Partea I, nr. 70 din 26 ianuarie 2024, se completează după cum urmează:
1.
La articolul 27, după alineatul (1) se introduce un nou alineat, alineatul (1^1), cu următorul cuprins:
(1^1) Sunt scutite de plata onorariilor persoanele care solicită reconstituirea actelor distruse de o calamitate sau eliberarea de copii legalizate, duplicate ori copii din arhivă ale unor astfel de acte. Dovada situației menționate anterior se face cu înscrisuri.
2.
La anexa nr. 5 - Scutiri și reduceri, după punctul I se introduce un nou punct, punctul I^1, cu următorul cuprins:
I^1.
Sunt scutite de plata onorariilor persoanele care solicită reconstituirea actelor distruse de o calamitate sau eliberarea de copii legalizate, duplicate ori copii din arhivă ale unor astfel de acte. Dovada situației menționate anterior se face cu înscrisuri.
Articolul II
Uniunea Națională a Notarilor Publici din România și Serviciul profesii juridice conexe vor duce la îndeplinire dispozițiile prezentului ordin.
Articolul III
Prezentul ordin se publică în Monitorul Oficial al României, Partea I.
p. Ministrul justiției,
George Cătălin Șerban,
secretar de stat
București, 11 decembrie 2024.

